kardosdrur/scandi-wiki huggingface dataset:
Martin Iversen

Martin Iversen (født 1956) er en dansk atlet. Dansk mester i højdespring og længdespring samt syv gange dansk mester i diskoskast for masters. Han startede som aktiv i Københavns IF senere Hvidovre IF, AK73, Hvidovre AK, Sparta, Viking Rønne, Ballerup AK, Stenløse-Ølstykke Atletik og Motion, Københavns IF, Hvidovre AM og nu i Herlev Løbe- og Atletikklub Har også arbejdet som træner og leder i flere klubber og for Dansk Atletik Forbund. Han var med til at indføre 15-kampen samt koncepterne “atletikskole” og “leg med atletik” i dansk atletik.

Iversen er statsautoriseret fodterapeut og var den første i Danmark som arbejdede med løbsanalyser for motionsløbere. Han havde i 20 år dansk patent på sin opfindelse "antipronationssålen". Han er også uddannet folkeskolelærer.

Iversen var med til at indføre sportsløbehjul som en sportsgren i Danmark.
Hans søn Christian Iversen satte 2011 og 2012 verdensrekord på 400 meter sportsløbehjul. Han vandt også sølv ved VM i Sankt Wendel 2012.

Iversen modtog Stenløse Kommunes Lederpris 2006.

Personlige rekorder 
 100 meter: 11,3 / 11,53
 400 meter: 51,1
 Længdespring: 7,02/7,15 (indendørs)
 Trespring: 14,20
 Højdespring: 2,02
 Stangspring: 4,40
 Kuglestød: 12,00 (indendørs)
 Diskoskast: 41,80 (2 kg) – 39,79 (1,5 kg) - 44,59(1,0 kg)
 Spydkast: 51,50

Kilder og henvisninger 

 Profil - Martin Iversen på statletik.dk
 En blomst sprang ud 1. udgave 2004, 179 sider. Redaktion: Peter Bistrup, Per Kold Larsen og Morten Lasse Møller Opsætning og layout: Dorthe Boye  (PDF )
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Noter 
♦ Deltog i indledende runder men ikke i finalen.

♦♦ Kristian Fløgstad fra Norge vandt både længdespring og trespring ved det åbne inde-DM i 1976, Martin Iversen var således næst bedste dansker i disse discipliner.

Længdespringere fra Danmark
Atleter fra Københavns IF
Atleter fra AK73
Atleter fra Hvidovre AK
Atleter fra Sparta Atletik
Atleter fra Viking Rønne
Atleter fra Ballerup AK
Atleter fra Stenløse-Ølstykke AM
Idrætsledere fra Danmark
Trænere fra Danmark
Lærere fra Danmark
Diskoskastere fra Danmark
Højdespringere fra Danmark
Kunming

Kunming er en storby i Kina med ca. 5.740.000 indbyggere, inklusive forstæder ca. 8.795.000. Byen er det erhvervsmæssige og kulturelle centrum for provinsen Yunnan. Byen ligger ved søen Diansøen. Byen er et stor transportknudepunkt med både en motorringvej ud om Kunming, motorveje til Chongqing, Chengdu og Guiyang, og jernbaner til Beijing, Shanghai og Hong Kong. I udkanten af byen ligger Kunming International Airport med forbindelser til resten af verden. 

Om aftenen den 1. marts 2014 blev jernbanestationen i Kunming hjemsted for et terrorangreb (Massakren i Kunming 2014), der kostede 34 mennesker livet.

Administrative enheder 
Bypræfekturet Kunming har jurisdiktion over 5 distrikter (区 qū), et byamt (市 shì), 5 amter (县 xiàn) og 3 autonome amter (自治县 zìzhìxiàn).

Klima

Myndigheder
Den lokale leder i Kinas kommunistiske parti er Cheng Lianyuan. Borgmester er Wang Xiliang, pr. 2021.

Noter
Diatese

Diatese (fra græsk diathesis) er en sprogvidenskabelig term for verbal kategori.

Typer 

På dansk findes der to typer − aktiv (handleart, -form) og passiv (lideart, -form).

I en aktiv diatese udgår handlingen fra subjektet − f.eks. i sætningen "jeg spiser is". I den passive diatese, derimod, udsættes subjektet for en påvirkning − f.eks. i sætningen "Isen spises af mig."

Eksempler på brug 
Et eksempel på en aktiv diatese er sætningen "Jeg passer maskinen godt", hvor et eksempel på en passiv diatese kan beskrives ved sætningen "Maskinen passes godt". Det indikerer et fokusskift.

Et sådant fokusskift betyder alt for forståelsen af hvad der ytres, hvorfor diateser kan bruges manipulativt.

Referencer

Se også 
 Verbum
 Grammatik
 Islandske verbalformer

Grammatik
Atletikklubben af 1973

Atletikklubben af 1973 (forkortet AK73) er en dansk atletikklub/løbeklub hjemmehørende på Østerbro i København. Klubbens træningsfaciliteter findes på Østerbro Stadion.

Klubben stiftedes 29 maj 1973, da største delen af Københavns IF´s atletik medlemmer meldte de sig ud af KIF og stiftede foreningen AK73 i protest mod at KIF´s hovedbestyrelsen ikke ville støtte et forslag, fra atletikafdelingens daværende formand Niels-Christian Bendixen, at Dansk Atletik Forbund skulle indføre en idrætslig boykot af Sydafrika, som følge af landets apartheid love.

Eksterne kilder/henvisninger
AK73´s hjemmeside

Dansk Atletik Forbunds AK73 statistik 

"En blomst sprang ud" 1. udgave 2004, 179 sider. Redaktion: Peter Bistrup, Per Kold Larsen og Morten Lasse Møller Opsætning og layout: Dorthe Boye  Gratis som pdf fil 
 
Atletikklubber i Danmark
Idrætsklubber på Østerbro
Holstebro Kirke

Holstebro kirke er beliggende på Kirkepladsen i Holstebro og har også navnet Sct. Jørgen Kirke. Den blev opført i 1906-1907 på pladsen, efter at den gamle kirke (fra 1450) var blevet revet ned. Der er dog bibeholdt forskelligt interiør fra den gamle kirke i den nye bl.a. en præstetavle fra reformationen, lysekronerne, altertavlen fra 1510. Døbefonten er fra 1907 og orglet er fra 1957.

Den nuværende kirke er tegnet af arkitekt Vilhelm Ahlmann. Mosaikruderne er tegnet af maler Johannes Kragh og udført af glarmester August Duvier.

Galleri

Referencer

Eksterne kilder og henvisninger 

 Holstebro Kirke  hos nordenskirker.dk
 Holstebro Kirke hos KortTilKirken.dk
 Holstebro Kirke hos danmarkskirker.natmus.dk (Danmarks Kirker, Nationalmuseet)

Kirker i Holstebro Kommune
Kirker i Ringkøbing Amt
Kirker i Viborg Stift
Kirke
Speciale

Speciale kan henvise til flere artikler: 
 En afsluttende opgave, der skrives af en universitetsstuderende for at tage eksamen i et fag.
 En valgt studie- eller fagretning inden for et fag, for eksempel et medicinsk speciale.
Anette Faaborg

Anette Faaborg (født 13. februar 1942 i København) var blandt de første tv-speakerpiger i Danmark.

Anette Faaborg blev uddannet som pianist og hørelærepædagog ved Det Kongelige Danske Musikkonservatorium i 1967.

Anette Faaborg var den første kvindelige konservatorierektor i Danmark.
I perioden 1972-81 beklædte hun stillingen ved Vestjysk Musikkonservatorium i Esbjerg. I perioderne 1969-72 og 1981-96 var hun docent i hørelære samme sted.
Hendes efterfølger som rektor blev Axel Momme fra Varde, tidligere fagottist i Aarhus Symfoniorkester.

Anette Faaborgs forældre var redaktør Niels Laub Faaborg (1911-81) og indkøbschef Annelise Faaborg født Faber 1917.
26. august 1967 blev Anette Faaborg gift med cellist Bertel Søeborg Ohlsen. Ægteskabet blev opløst 1995. De fik to børn: Caroline (født 8. juni 1968) og Charlotte (født 1970).

Eksterne henvisninger 

Tv-værter fra Danmark
Personer fra København
Personer i Dansk Kvindebiografisk Leksikon
Jegerup Kirke

Jegerup Kirke ligger i Jegerup og er hovedkirken for Jegerup Sogn. Kirken er hvidkalket med blytag og blev bygget 1150.

Eksterne kilder og henvisninger 
 Jegerup Kirke hos KortTilKirken.dk
 Jegerup Kirke i bogværket Danmarks Kirker (udg. af Nationalmuseet)

Kirker i Haderslev Kommune
Kirker i Haderslev Stift
Kirker i Haderslev Amt
Stronger

Stronger er den tredje single fra Britney Spears frigivet på albummet Oops!... I Did It Again i løbet af fjerde kvartal af 2000. 

Den sang blev skrevet og produceret af Max Martin og Rami. I denne sang, synger Britney om at overvinde vanskelighederne med kærlighed, som hun synger, er hun "stærkere end i går". Det indre er anerkendt af mange som den uofficielle efterfølger til ...Baby One More Time, hvor hun sang "...my loneliness is killing me..." fordi Britney erklærer: "... my loneliness ain't killing me no more..."

Den Europæiske/Australske version af singlen Stronger
 Stronger — 3:23
 Stronger [Instrumental] — 3:23
 Walk on By — 3:34
 Stronger [Miguel 'Migs' Vocal Edit] — 3:41

Singler fra 2000
Britney Spears-sange
Claude Makélélé

Claude Makélélé Sinda (født 18. februar 1973 i Kinshasa, Zaire) er tidligere fransk fodboldspiller for Paris Saint-Germain og manager for SC Bastia. Han opnåede 71 kampe for Frankrigs fodboldlandshold, selvom han egentlig blev født i Congo. Claude blev født og opvokset i Kinshasa, Zaire (det nuværende Congo), men han har sidenhen fået fransk statsborgerskab.

Spillerkarriere 
Claude Makélélé indledte sin karriere i franske FC Nantes i 1992, hvor han spillede i 5 år. Derefter drog han videre til Olympique de Marseille, hvor han spillede ét enkelt år. I 1998 skiftede midtbanespilleren til Celta Vigo FC. Claude Makélélé var efterhånden interesseret i at spille på topplan, så da Real Madrid CF tilbød en kontrakt, slog han til. I Real Madrid fik han endelig sit store gennembrud, men da den defensive spiller endelig fik gang i sit spil, lukkede trænerteamet ham ude i kulden. Han valgte at skifte Spanien ud med England og Chelsea FC, hvor han har spillet over 150 kampe for klubben.

Claude Makélélé stopppede karrieren i Paris Saint-Germain i 2011 efter 98 kampe, men fortsatte senere samme år som assistent under cheftræneren Carlo Ancelotti. PSG blev Ligue 1 mestre to gange i træk i løbet af Makélélé assistentperiode i klubben, først med Ancelotti og derefter med hans tidligere franske landholdskollega Laurent Blanc .

Den 24. maj 2014 overtog Claude Makélélé jobbet som cheftræner i SC Bastia, men blev opsagt efter knap 6 måneder efter 3 sejre ud af 13 mulige.

Noter 

Fodboldspillere fra Frankrig
Fodboldlandsholdspillere fra Frankrig
Fodboldspillere fra FC Nantes
Fodboldspillere fra Olympique Marseille
Fodboldspillere fra Celta de Vigo
Fodboldspillere fra Real Madrid CF
Fodboldspillere fra Chelsea F.C.
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Waltari (langobarder)

Waltari (? – 547) var en langobardisk konge af slægten Leting der regerede fra 539 til 546. Han var søn af den forrige konge Wacho med hans tredje kone Silinga, som var datter af herulernes konge Rudolf. Han blev kronet mens han stadig var barn og kongemagten blev administreret af Audoin. Den byzantinske historiker Procopius fortæller at han døde af sygdom, men lige sandsynligt er det at Audoin fik ham dræbt før han blev voksen for at sikre tronen for sig selv. Waltari blev derved den sidste konge i slægten Lething.

Kilder 
 Paulus Diaconus, Historia gentis Langobardorum, første bog

Langobardiske konger
Tjek fødselsår
Hanne Sommer

Hanne Kragh Sommer f. Nielsen (23. december 1939 i Hillerød – 21. september 2002) var blandt de første tv-speakerpiger i Danmark.

Hanne Sommer blev i fjernsynets barndom for alvor kendt i Danmark som en af de første såkaldte speakerpiger i Danmarks Radios tv. Forinden havde hun læst dansk og fransk på Københavns Universitet.

Da speakerpigerne på tv blev afskaffet i september 1971, tog Hanne Sommer fat på radioen igen.

Hanne Sommer har også medvirket i spillefilmene Don Olsen kommer til byen (1964) og Det var en lørdag aften (1968).

Hun er begravet på Lundeborg Kirkegård i Gudme på Fyn.

Noter

Ekstern henvisning 
 

Tv-værter fra Danmark
Skuespillere fra Danmark
Ansatte i DR
Personer fra Hillerød
City of London Corporation

City of London Corporation tidligere Corporation of London, er den valgte myndighed i City of London. Rådet består af overborgmesteren, Court of Aldermen og Court of Common Council. Det styrer kun indenfor City, og har ingen myndighed i resten af London, og heller ikke i Middle og Inner Temple. Corporation har sæde i Guildhall.

Corporation
Britiske myndigheder
Lotte Wæver

Lotte Wæver (født 17. februar 1942) var blandt de første tv-speakerpiger i Danmark.

Hun var værtinde ved Eurovision Melodi Grand Prix i København 1964.

Speakerpigerne på tv blev afskaffet i september 1971.

Ekstern henvisning

Henvisninger 

Tv-værter fra Danmark
Værter ved Eurovision Song Contest
Studenter fra Metropolitanskolen
Lilleå (Hadsten)

Lilleå (også Hadsten Lilleå, eller blot Hadsten Å) er et vandløb som udgør et af de større tilløb til Gudenåen. Den har sit udspring i to bække, den ene mellem Sabro og Lading, neden for Borum Eshøj, og den anden i engene mellem Sabro og Søften, nordvest for Aarhus.
Åen er 37 kilometer lang og afvander et område på godt 300 km².

De to kildebække løber sammen syd for Nørreris Skov, mellem herregården Ristrup og Søften. Lilleåen følger jernbanen nordpå gennem Hinnerup, forbi Haraldslund og gennem Hadsten. Åen drejer efterhånden mere mod nordvest. Kort før Lerbjerg får den tilløb af Vissing Bæk fra nord og lige før herregården Bidstrup kommer Voermølle Å fra syd. Umiddelbart efter herregården og ligeledes fra syd tilløber Granslev Å, inden Lilleå fortsætter, stadig langs jernbanen, til Laurbjerg, hvor den igen drejer i nordlig retning for at løbe ud i Gudenåen ved Langå, lidt øst for hovedgården Østergård.

Lilleå har en større bestand af både havørred og bækørred og er gydeplads for en stor del af Gudenåens bestande af disse fisk.

Vissing Enge 

Omkring to km. vest for Hadsten blev der af Naturstyrelsen i 2013 etableret et vådområde på 21 ha., der skulle mindske udvaskningen af kvælstof og fosfor til Lilleåen. Vådområdet, der har et permanent vandspejl på ca. 8 ha., er placeret på den nordlige side af jernbanen, og har dermed ikke direkte kontakt med åen. Der er blevet etableret et fugletårn samt flere trampestier i området, hvor der er offentlig adgang.

Referencer 

Vandløb i Aarhus Kommune
Vandløb i Favrskov Kommune
Vandløb i Randers Kommune
Tristan Hoffman

Tristan Henri Christiaan Hoffman (født 1 januar 1970 i Groenlo, Oost Gelre) er en tidligere landevejscykelrytter fra Holland. Siden starten af 2007 har han været en af sportsdirektørene på Team High Road.

Eksterne henvisninger 

 Officielle hjemmeside 

Mandlige cykelryttere fra Nederlandene
Max Sciandri

Maximilian Sciandri (født 15. februar 1967 i Derby) er en tidligere britisk landevejscykelrytter af italiensk afstamning. Han vandt bronzemedaljen ved mændenes individuelle landevejsløb i Sommer-OL 1996 i Atlanta, Georgia. Han var professionel rytter fra 1989 til 2004.

Eksterne henvisninger 

 

Mandlige cykelryttere fra England
Mandlige cykelryttere fra Italien
Personer fra Derby
Sportsdirektører
Gospelkoret Joyful Voices

Gospelkoret Joyful Voices har eksisteret siden 1992 og er dermed Odenses ældste gospelkor. Koret er tilknyttet Baptistkirken i Odense og har årligt både gospel koncerter i og uden for kirken.
Koret består af omkring 60 medlemmer i en bred aldersgruppe, fra 15 år og opefter.

Koret har 4 stemmegrupper: Sopran, Alt, Tenor og Bas

Koret ledes af Caroline Møller Mouritsen sammen med korets faste pianist Theis Langland begge professionelle musikere

Eksterne henvisninger 
Gospelkoret Joyful Voices

Kor fra Danmark
Musik i Odense
Musikgrupper fra 1992
Luigi Pirandello

Luigi Pirandello (født 28. juni 1867, død 10. december 1936) var en italiensk dramatiker, novelle- og romanforfatter. Han modtog Nobelprisen i litteratur i 1934. Hans værker inkluderer romaner, hundredvis af noveller og omkring 40 teaterstykker af hvilke nogen er skrevet på siciliansk. Pirandello's tragiske farcer bliver ofte set som forløbere for det absurde teater. Teaterstykket "Sei personaggi in cerca d'autore" fra 1921, der brød med det konventionelle teaters rammer ved sin leg med teaterillusionen, blev hans store internationale gennembrud.

Under fascismen 
I 1925 antog Pirandello med hjælp fra Mussolini det kunstneriske ansvar og ejerskab af Teatro d'Arte di Roma. Pirandello beskrev sig selv som "En fascist - fordi jeg er italiener". Senere udtrykte han om sig selv: "Jeg er upolitisk - en mand af verden". Hans teaterstykke "I giganti della montagna" er blevet fortolket som hans erkendelse af, at fascisterne var fjendtlige over for kulturen, men under en senere optræden i New York fremsagde Pirandello en erklæring der meddelte hans støtte til anneksion af Abessinien. Han gav sin nobelprismedalje til den fascistiske regering med det formål at omsmelte den forud for den abessinske kampagne.

Eksterne henvisninger 

Dramatikere fra Italien
Nobelprismodtagere i litteratur
Nobelprismodtagere fra Italien
Novelleforfattere fra Italien
Romanforfattere fra Italien
Barlinek

Barlinek [barˈlinɛk] (tysk: Berlinchen) er en by i det vestpommerske voivodskab, Polen.
Byen har 14,156 indbyggere. Byen var indtil slutningen af anden verdenskrig en del af Brandenburg men blev derefter en del af Polen. Skakmesteren Emanuel Lasker er født i byen.

Byer i Polen
Harry Earles

Harry Earles (født Kurt Schneider; 3. april 1902, død 4. maj 1985) var en tysk-amerikansk lilleput, skuespiller og sideshow-entertainer. Earles var ikke dværg – han var skabt med en normal kropsbygning, men var meget lille. Han lod sig fremvise på diverse markedspladser og i cirkusser, sammen med søstrene Daisy, Gracie og Tiny (tilsammen The Doll Family) frem til sin pension i 1958.

Han optrådte i flere film, bl.a. The Unholy Three fra 1925 (stumfilm; tonefilm 1930) samt kult-filmen Freaks fra 1932.

Eksterne henvisninger 
 

Skuespillere fra USA
Motala

Motala er en by i Östergötland län, Sverige. Byen har 29.798 indbyggere og har borgmestersædet for Motala kommune. Byen bliver anset for at være hovedstaden på Göta-kanalen.

Byen er også hjemby for Skandinaviens største motionscykelløb, Vättern Rundt, hvor der hvert år i midten af juni deltager henved 23.000 cykelryttere, der kører de 300 km rundt om Vättern. Der gennemføres også Tjejvättern ("tøserunden"), 1/2 Vätternrunde og et børneløb.

I Korsør i Slagelse kommune ligger Motalavej.

Galleri

Venskabsbyer 
  Korsør, Danmark

Byer i Östergötlands län
Kommuner i Östergötlands län
Hvilsted Kirke

Hvilsted Kirke, Hvilsted Sogn, Hads Herred i Aarhus Kommune.

Bygningshistorie 
Den lille kirke er bygget i romansk tid under den store kirkebyggeperiode engang efter 1150. Oprindelige er skibet og koret, der er opført i rå kampesten med hjørner i tilhugne granitkvadre. Den romanske norddør samt et par vinduer er bevarede i den oprindelige udformning. Engang i den sene middelalder tilføjedes et nordvendt våbenhus og et vestvendt tårn, begge opført i munkesten. Antagelig samtidig hermed blev der i skib og kor indbygget sengotiske hvælvinger. I 1777 skete en sammenstyrtning, hvorefter tårnet blev reduceret til skibets murhøjde.

Kirkens indre 
Af det oprindelige inventar finder man kun den romanske døbefont. Altertavlen er i renæssancestil. Et epitafium over ridefoged Jacob Jensen fra 1641 med en snitværksramme i rig senrenæssancestil er antagelig udført af den kendte billedskærer Peder Jensen Kolding. Der findes endvidere et mindre epitafium over Mikkel Pedersen Skriver. Begge mænd havde været ansat på den nærliggende herregård Kanne, i dag kaldet Rantzausgave.

På kirkegården ligger nogle dørindfatningssten, der menes at stamme fra den nedbrudte Rindelev Kirke i Fruering Sogn.

Kilde 
 Trap Danmark – fjerde udgave, 7. bind, Aarhus Amt

Eksterne kilder og henvisninger 
 Hvilsted Kirke hos KortTilKirken.dk
 Hvilsted Kirke hos danmarkskirker.natmus.dk (Danmarks Kirker, Nationalmuseet)

Kirker i Aarhus Kommune
Kirker i Århus Stift
Kirker i Århus Amt
Benjamin Rothenborg Vibe

Benjamin Rothenborg Vibe  (født 5. marts 1981) er en dansk skuespiller.

Han er mest kendt for sin rolle i Krummerne 3 - Fars gode idé fra 1994. Han debuterede med en lille rolle i Manden der ville være skyldig fire år tidligere.

Udvalgt filmografi 
 Manden der ville være skyldig (1990)
 Den store badedag (1991)
 Det skaldede spøgelse (1992)
 Krummerne 3 - Fars gode idé (1994)
 Klinkevals (1999)
 Juliane (2000)

Tv-serier 
 Mysteriet om det levende lig (1992)
 TAXA (1997-1999)

Eksterne henvisninger 
 

Skuespillere fra Danmark
Zusam

Zusam er en flod i den tyske delstat Bayern , og en af Donaus bifloder  fra højre med en længde på omkring 60 km. Den har sit udspring ved Markt Wald og løber gennem byerne Ziemetshausen, Dinkelscherben, Zusmarshausen, Wertingen og Buttenwiesen før den munder ud i Donau ved Donauwörth. 

På en strækning af  50 km, fra kilden til Buttenwiesen, løber floden gennem Naturpark Augsburg-Westliche Wälder.

Bifloder 
Zusam modtager vand fra bifloderne Bettenbach, Brunnenwiesbach, Heimenbach, Hennhofer Bach, Münsterbach, Salenbach, Kleine Roth og Roth.

Floder i Bayern
Donaus bifloder
Floder i Landkreis Günzburg
Hohe Tauern

Hohe Tauern er den højeste bjergkæde i Alperne øst for Brennerpasset i Østrig. Landets højeste bjerg ligger også i denne bjergæde, der går gennem forbundslandene Salzburg, Kärnten og Øst-tyrol samt i dele af Sydtyrol i Italien.

Bjergkæden grænser op til Salzach-dalen mod nord (med Kitzbühel Alperne på den anden side), Mura-dalen og Murtörl-passet mod øst (som skiller Hohe Tauern fra Niedere Tauern), Drava-dalen mod syd (med de sydlige kalkalper på den anden side) og Birnlücke-passet mod vest (med Zillertal Alperne på den anden side).

De vigtigste områder i Hohe Tauern er (fra vest mod øst):

 Venediger-gruppen (omkring 20 bjergtoppe fra 2.000 til 2.660 m)
 Granatspitz-gruppen
 Glockner-gruppen (med Großglockner (3.798 m)
 Goldberg-gruppen (med Sonnblick (3.106 m)
 Ankogel-gruppen (med Ankogel (3.246) og Hochalmspitze (3.360 m). Hafner-gruppen, som indeholder de østligste bjergtoppe over 3.000 m i Alperne, er en del af Ankogel-gruppen

Delene af Hohe Tauern, som ligger syd for hovedkæden i Alperne er:

 Villgratner-gruppen
 Rieserferner-gruppen
 Schober-gruppen
 Kreuzeck-gruppen

Navnet "Hohe Tauern" betyder oprindelig "høje bjergpas", men blev betegnelsen for selve bjergene, da man havde minedrift i området i middelalderen.

I centrum af området ligger nationalparken Hohe Tauern. Området er 1.856 km² stort og er den største af seks nationalparker i Østrig. Den er inddelt i et kerneområde, hvor der er totalt byggeforbud og i en randzone, der benyttes til skovdrift og græsning.

Turismen er steget ubetydeligt siden oprettelsen af nationalparken, der til gengæld har betydet bedre vilkår for naturområderne. Nationalparken lægger vægten på den miljømæssige beskyttelse af området samt bevarelse af den traditionelle levemåde i Alperne.

Bjergtoppe 

De største bjergtinder i Hohe Tauerne er:

Kildehenvisninger

Eksterne henvisninger 

Bjerge i Østrig
Bjergkæder i Alperne
Bjerge i Alperne
Kuhle Wampe

Kuhle Wampe (den fulde titel er Kuhle Wampe oder Wem gehört die Welt) er en tysk film udgivet i 1932 om arbejdsløshed og venstrefløjspolitik i Weimarrepublikken. Titlen henviser til en teltlejr på landet i nærheden af Berlin.

Eksterne henvisninger
 
 Kuhle Wampe (komplet film i tysk)

Tyske film fra 1932
Cleph

Cleph (? – 574) var en langobardisk konge der regerede fra 572 til 574. Hans navn staves også som Clef, Clepho, eller Kleph; i italiensk: Clefi.

Efter snigmordet på tidligere konge Alboin i 572 – i en sammensværgelse iværksat af hans kone og dronning Rosamond – samledes 35 hertuger i Pavia, den nyligt indtaget by og nu hovedstad i langobardernes kongerige. Rosamond havde lagt planer med Helmichis og forsøgte at gøre ham til den næste konge af langobarderne med hendes som dronning, men de langobardiske ledere nægtede at anerkende dette. I stedet valgte de Cleph til langobardernes nye konge, og den anden langobardiske konge af Italien. Helmichi, Rosamond og Alboin og hendes datter Alsvinda flygtede til Ravenna.

Cleph fortsatte Alboins ekspansive politik. Han fuldførte erobringen af Tuscia og belejrede Ravenna. For romerne og byzantinerne var han en voldelig og skrækindjagende person, men han blev snigmyrdet efter et år og seks måneder på tronen af en af hans private bodyguards som han havde fornærmet. Også hans kone og dronning Masane blev myrdet.

Hans død blev efterfulgt af en tiårs interregnum uden konger – hvor hertugerne regerede uafhænigt, før hans søn Authari tog kongemagten i 585.

Kilder 
 Paulus Diaconus, Historia gentis Langobardorum, anden bog

Langobardiske konger
Myrdede regenter